Diari Oficial de la Generalitat Valenciana


Sumari del DOGV 3628, del 18-11-1999 (1999/9685)

ORDRE de 15 de novembre de 1999, de la Conselleria d’Ocupació, per la qual s’amplia la dotació pressupostària destinada a finançar les ajudes previstes en l’Ordre de 14 d’abril de 1999, de la Conselleria d’Ocupació, Indústria i Comerç, per la qual s’estableixen les bases per a la concessió de subvencions, en l’àmbit de la col·laboració de les corporacions locals per a la contractació de treballadors desocupats en la realització d’obres i serveis d’interès general i social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3628

Data del DOGV
:   18-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9685


Data del document
:   15-11-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * ajuda pública
    * creació d'ocupació
    * aturat
    * regió rural
    * suport econòmic
    * administració local

ORDRE de 15 de novembre de 1999, de la Conselleria d'Ocupació, per la qual s'amplia la dotació pressupostària destinada a finançar les ajudes previstes en l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració de les corporacions locals per a la contractació de treballadors desocupats en la realització d'obres i serveis d'interès general i social. [1999/X9685]
  
Amb data 19 d'abril de 1999 va ser publicada en el Diari Oficial de la Generalitat Valenciana l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'establien les bases per a la concessió de subvencions en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interès general i social. L'esmentada ordre establia en la disposició addicional segona l'import de 1.631.646.226 pessetes com a crèdit pressupostari destinat a finançar-la en l'exercici 1999. Posteriorment, mitjançant l'Ordre de 4 d'octubre de 1999, de la Conselleria d'Ocupació, publicada en el Diari Oficial de la Generalitat Valenciana de 7 d'octubre de 1999, es va establir un nou termini de presentació de sol·licituds a aquesta convocatòria i es va ampliar la dotació pressupostària inicial destinada a finançar les ajudes previstes en l'Ordre de 14 d'abril de 1999 en 678.914.435 pessetes, i resultà un import global màxim de 4.876.093.487 pessetes.
  
Atesa la favorable acollida que ha tingut la convocatòria, i també la disponibilitat pressupostària que permet incrementar novament la dotació inicial, es considera convenient procedir a l'indicat increment.
  
Per això i en virtut de les facultats que m'atorguen l'article 35 e) de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública Valenciana,
  
ORDENE
  
Article únic
  
S'amplia per a l'exercici 1999 la dotació pressupostària destinada a finançar les ajudes previstes en l'Ordre de 19 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interès general i social per a l'exercici de 1999, a càrrec de la secció, el programa, les línies i els imports que a continuació s'indiquen:
  
Secció 13. Programa 322.10. capítol IV. Línia 423/000/1999 (codi comptable 2.941), import global màxim 6.437.870.868 pessetes, la qual cosa implica un increment de 228.282.183 pessetes sobre la dotació anterior, procedents del Ministeri de Treball.
  
València, 15 de novembre de 1999
  
El conseller d'Ocupació,